Diari Oficial de la Generalitat Valenciana


Sumari del DOGV 8458, del 07-01-2019 (2019/6)

RESOLUCIÓ de 27 de desembre de 2018, del director general de l'Institut Valencià de la Joventut, per la qual es fa pública la convocatòria del programa d'oferta concertada en les modalitats Viu l'Hivern i Viu l'Estiu, per als anys 2019 i 2020.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8458

Data del DOGV
:   07-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6


Data del document
:   27-12-2018

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de desembre de 2018, del director general de l'Institut Valencià de la Joventut, per la qual es fa pública la convocatòria del programa d'oferta concertada en les modalitats Viu l'Hivern i Viu l'Estiu, per als anys 2019 i 2020. [2019/6]  
L'article 49.1.25 de l'Estatut d'Autonomia de la Comunitat Valenciana atribueix a la Generalitat competència exclusiva en matèria de joventut.  
La Llei 15/2017, de 10 de novembre, de la Generalitat, de polítiques integrals de joventut, té com a finalitat garantir que els i les joves puguen definir i construir el seu projecte vital, individual i col·lectiu, en igualtat d'oportunitats. Igualment, aquesta regulació persegueix garantir la participació i la coresponsabilitat de les persones joves en la presa de decisions, i fomentar al màxim els espais de trobada i de debat.  
  
L'article 4 de la Llei 15/2017 assenyala que, a més dels drets reconeguts en altres normes a les persones joves, com a grup demogràfic amb necessitats específiques, se'ls reconeix el dret a l'oci i al benestar, entre d'altres.  
Entre les funcions atribuïdes a l'Institut Valencià de la Joventut, l'article 7 de la dita llei esmenta les de potenciar l'exercici d'activitats d'oci educatiu i facilitar l'accés de tots els col·lectius, i l'article 42.3 considera que la Xarxa Valenciana d'Albergs Juvenils, les residències juvenils i els campaments són recursos i serveis per a la joventut.  
  
El títol II del Decret 86/2015, de 5 de juny, del Consell, estableix les normes relatives a les activitats de temps lliure infantil i juvenil, i el títol V, concretament els articles 61 i 63, detalla quines són les finalitats dels albergs i els campaments juvenils, respectivament.  
Entre les finalitats dels albergs i dels campaments juvenils, estan proporcionar les seues instal·lacions a entitats prestadores de serveis a la joventut per al compliment de les seues finalitats i objectius específics, com també oferir els serveis d'acampada als grups juvenils i les entitats que els sol·liciten, i facilitar a la gent jove la pràctica d'activitats de caràcter cultural i recreatiu en aquestes instal·lacions.  
En virtut de tot això i en ús de les facultats que l'article 11 de la Llei 15/2017, de 10 de novembre, de la Generalitat, de Polítiques integrals de joventut, confereix al director general de l'Institut Valencià de la Joventut, resolc:  
Fer pública la convocatòria del programa d'Oferta Concertada, en la modalitat Viu l'Hivern i Viu l'Estiu, per a 2019 i 2020, d'acord amb les bases dels annexos I i II, respectivament, i els models que s'inclouen com a annexos III, IV, V, VI, VII, VIII i IX.  
  
Contra la present resolució, que posa fi a la via administrativa, podrà interposar-se potestativament recurs de reposició davant del mateix òrgan que la va dictar, en el termini d'un mes a partir de l'endemà de la seua publicació en el Diari Oficial de la Generalitat Valenciana (DOGV), o bé, directament, recurs contenciós administratiu davant del jutjat contenciós administratiu competent, en el termini de dos mesos a partir de l'endemà de la seua publicació en el Diari Oficial de la Generalitat Valenciana. Tot això d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que les persones interessades puguen interposar qualsevol altre recurs que consideren oportú.  
  
València, 27 de desembre de 2018.- El director general de l'Institut Valencià de la Joventut: Jesús Martí Nadal.  
  
  
  
  
  
  
  
  
ANNEX I  
Bases de la convocatòria del programa d'Oferta Concertada,   
en la modalitat Viu L'Estiu , per als anys 2019 i 2020  
  
1. Objecte de la convocatòria  
L'Institut Valencià de la Joventut ofereix l'ús de les instal·lacions juvenils, dins del programa d'Oferta Concertada, en la modalitat Viu l- Estiu, en els períodes següents:  
a) De l'1 de juny al 8 de setembre de 2019.  
  
2. Serveis que s'ofereixen  
2.1 En les instal·lacions tipus alberg els serveis que s'ofereixen són els següents:  
a) Allotjament en habitacions compartides, amb llençols  
b) Parament de menjador col·lectiu  
c) Servei d'alimentació en pensió completa  
d) Servei de socorrisme als albergs que disposen de piscina i en els seus períodes d'obertura  
e) Assegurança de responsabilitat civil i d'accidents  
2 2 En les instal·lacions tipus campament els serveis que s'ofereixen són els següents:  
a) Allotjament en tendes o cabanes: inclou matalassos i material divers d'acampada  
b) Parament de menjador col·lectiu  
c) Servei d'alimentació en pensió completa  
d) Servei de socorrisme als campaments que disposen de piscina i en els seus períodes d'obertura  
e) Assegurança de responsabilitat civil i d'accidents  
  
3. Beneficiaris  
3.1. Podran sol·licitar l'ús de les instal·lacions objecte de la present convocatòria les associacions juvenils, els grups escolars de Primària, Secundària, Batxillerat, cicles formatius, universitats, ajuntaments, clubs esportius i altres entitats públiques o privades, i també els grups de joves que organitzen activitats d'oci educatiu.  
3.2. El nombre de places sol·licitades no podrà ser inferior a 15.  
3.3. Els participants, exclosos els monitors, tindran edats compreses entre els 7 i els 30 anys al començament de l'estada. En el cas de grups amb persones amb diversitat funcional, el límit d'edat es podrà incrementar fins als 35 anys.  
3.4. Cap participant no podrà romandre més de 15 nits de forma continuada en la mateixa instal·lació.  
  
4. Obligacions dels beneficiaris  
4.1. Complir els requisits que exigeix la normativa vigent en matèria de campaments, albergs i activitats juvenils, i també, si escau, les normes de règim intern de les instal·lacions.  
4.2. Constituir els equips d'animació amb el temps suficient perquè puguen elaborar el programa d'activitats que duran a terme durant l'estada en la instal·lació.  
4.3. Comptar amb una persona responsable adequada a les necessitats i a les característiques de cada grup. La persona responsable romandrà en la instal·lació al llarg de tots els dies de durada de l'estada del grup i serà major d'edat.  
4.4. Complir els requisits de la normativa d'activitats juvenils i, en particular el Decret 86/2015, de 5 de juny, del Consell, quant a la composició dels equips d'animació, assenyalats en els articles del 23 al 27.  
  
4.5. Per cada 12 participants o fracció, haurà d'haver-hi, com a mínim, una persona en possessió del certificat de Monitor/a de Temps Lliure Infantil i Juvenil o d'alguna de les titulacions, certificats o diplomes equivalents que s'indiquen en l'annex II del Decret 86/2015.  
  
4.6. La relació de l'equip d'animació s'haurà d'enviar a l'IVAJ, en el model de l'annex V, almenys un mes abans del començament de l'estada, detallant el nom, els cognoms i el tipus de certificat d'animador/a o de monitor/a que siga procedent.  
4.7. La relació dels participants es trametrà a l'IVAJ, en el model de l'annex IV, almenys 15 dies naturals abans del començament de l'estada, tot detallant-ne el nom, els cognoms i l'edat.  
4.8. L'IVAJ podrà, en qualsevol moment, requerir tant la documentació econòmica relativa a l'estada com també la que acredite les titulacions de l'equip d'animació, i el programa que es durà a terme en la instal·lació.  
4.9. Quan el beneficiari siga un centre escolar i assistisca amb el seu professorat, no seran d'obligat compliment les bases 4.4 i 4.5, pel que fa a la titulació exigida per a qui dirigisca el grup i l'equip de monitors.  
  
4.10. Per aconseguir la integració juvenil, que és un dels objectius d'aquest programa, es facilitarà que els grups puguen compartir una mateixa instal·lació, tenint en compte que el total de grups amb diversitat funcional no podrà ocupar de forma simultània més del 30% de les places d'una mateixa instal·lació. Si això succeeix, no se'ls podrà adjudicar l'estada en la instal·lació. Així doncs, aquesta circumstància haurà de constar en la sol·licitud, per la qual cosa s'haurà de marcar la casella ?grup amb diversitat funcional?.  
4.11. Efectuar el pagament dels serveis contractats d'acord amb el procediment i els terminis que indica la base 11 del present annex.  
4.12. Disposar d'una fitxa mèdica de cada participant, emplenada i signada.  
4.13. Abonar els danys i els desperfectes que causen en la instal·lació, d'acord amb la legislació vigent.  
4.14. Estendre acta, juntament amb la gerència de la instal·lació, dels serveis prestats, així com del nombre i serveis extra prestats als assistents en la instal·lació.  
4.15. Fer constar en el material de difusió que es realitze amb motiu de l'estada, tant en suport digital com en qualsevol altre, la col·laboració de l'IVAJ mitjançant la inserció del logo.  
4.16. L'incompliment de les obligacions anteriors, abans o durant l'estada, podrà donar lloc a la no realització i, fins i tot, a la seua suspensió en cas d'estar ja en marxa.  
4.17. L'IVAJ no es fa responsable dels actes ni de les omissions dels usuaris en la instal·lació.  
  
5. Períodes oferits  
5.1. En l'annex IX s'indiquen les dates concretes dels períodes que s'ofereixen.   
5.2. Les estades, seran de diumenge a diumenge. Els torns començaran el matí del primer dia indicat i acabaran el matí de l'últim. El primer servei d'alimentació, si escau, serà el menjar del dia d'incorporació, i l'últim, el desdejuni del dia d'eixida. Es podrà sol·licitar fins a dues setmanes seguides. Les setmanes que no es reserven en la primera fase podran ser ocupades en jornades d'un o més dies.  
  
6. Sol·licituds  
6.1. Les sol·licituds es formalitzaran en un imprés normalitzat, l'annex III, Sol·licitud programa Oferta Concertada.  
6.2. Les sol·licituds es presentaran en el Registre Electrònic de l'IVAJ, a partir de l'endemà de la publicació de la present resolució en el DOGV.  
Oferta Concertada VIU L'ESTIU:  
http://www.gva.es/es/inicio/procedimientos'id\_proc=214&version=amp   
6.3. Una mateixa entitat només podrà presentar una sol·licitud, fins al 23 de gener. Amb les sol·licituds que excedisquen aquest nombre es procedirà d'acord amb el que disposa la base 9.2 de la present resolució.  
6.4. En el nombre de places sol·licitades s'inclouran les corresponents als membres de l'equip d'animació.  
  
7. Esmena  
En els impresos de sol·licitud s'hauran d'emplenar tots els apartats. Quan les sol·licituds presentades no estiguen degudament emplenades, es requerirà les persones interessades perquè, en el termini de 10 dies a partir del moment de la notificació, esmenen o completen la documentació corresponent. En cas contrari, es considerarà que han desistit de la seua sol·licitud, prèvia resolució, que es dictarà en els termes que preveu l'article 21 de la Llei 39/2015 d'1 d'octubre, del Procediment Administratiu Comú de les Administracions Públiques.  
  
  
8. Termini de presentació de sol·licituds  
Es podran presentar sol·licituds a partir de l'endemà de la publicació de la present resolució en el Diari Oficial de la Generalitat Valenciana i fins a un mes abans del començament de cada estada.  
9. Adjudicació i reserva de places  
9.1 Sol·licituds presentades fins al 23/01/2019  
a) Aquestes sol·licituds es numeraran correlativament, per ordre d'entrada, tal com preveu la base 6.2  
b) Una vegada transcorregut aquest termini, es farà pública la llista de les sol·licituds rebudes, amb un número d'ordre assignat, a les seus de l'IVAJ a Alacant, rambla de Méndez Núñez, 41, 03711 € Alacant; a Castelló, carrer dels Orfebres Santalínea, 2, 12806 - Castelló de la Plana, i a València, carrer Hospital, 11, 46008-València, i també en el web de l'IVAJ. www.ivaj.gva.es/oferta-concertada. S'obrirà un període de 10 dies hàbils per a presentar qualsevol al·legació. Les al·legacions s'entendran resoltes amb la publicació de la llista definitiva.  
c) La sol·licitud per la qual s'iniciarà l'adjudicació de torns i places en cada llista, es determinarà mitjançant un sorteig públic que es celebrarà el 8 de febrer de 2019.  
d) L'adjudicació es farà per resolució del director general de l'IVAJ.  
  
9.2. Sol·licituds presentades a partir del 24/01/2019  
a) Aquestes sol·licituds es numeraran correlativament, per ordre d'entrada al lloc que estableix la base 6.2.  
b) Per resolució del director general de l'IVAJ, se'ls adjudicaran els torns i les places.  
c) S'admetran sol·licituds fins a un mes abans de l'inici de l'estada.  
  
  
10. Publicació i formalització de les adjudicacions  
10.1. Sol·licituds presentades fins al 23/01/2019  
a) La resolució del director general de l'IVAJ, amb l'adjudicació de places es publicarà en el DOGV, als efectes que preveuen els articles 42, 43 i 45 de la Llei 39/2015, d'1 d'octubre del Procediment Administratiu Comú de les Administracions Públiques. També es publicarà en el web de l'IVAJ, www.ivaj.gva.es/oferta-concertada.  
b) Les entitats que resulten adjudicatàries rebran un document amb la liquidació dels pagaments que hauran d'efectuar i els terminis establits a aquest efecte, en el qual figurarà un número de reserva al qual s'haurà de fer referència en qualsevol comunicació amb l'IVAJ que tinga relació amb la present convocatòria.  
c) Els beneficiaris hauran de formalitzar la reserva en un termini màxim de 10 dies hàbils, a partir de la publicació en el DOGV.  
d) Per a considerar que l'adjudicació de les places ha sigut formalitzada, el beneficiari haurà d'efectuar un pagament de 10,00 € per plaça.  
10.2. Sol·licituds presentades a partir del 24/01/2019  
a) La resolució del director general de l'IVAJ, amb l'adjudicació de places, es notificarà telemàticament als efectes que preveu l'article 45 de la Llei 39/2015, d'1 d'octubre del Procediment Administratiu Comú de les Administracions Públiques, i també en el web de l'IVAJ www.ivaj.gva.es/oferta-concertada.  
b) Els beneficiaris rebran un document amb la liquidació dels pagaments que hauran d'efectuar i els terminis establits a aquest efecte, en què figurarà un número de reserva al qual s'haurà de fer referència en qualsevol comunicació amb l'IVAJ que tinga relació amb la present convocatòria.  
c) Els beneficiaris hauran de formalitzar la reserva en un termini de 10 dies hàbils a partir de l'endemà de la publicació de l'adjudicació.  
  
d) Per a considerar que l'adjudicació de les places ha sigut formalitzada, l'entitat haurà d'efectuar un pagament de 10,00 € per plaça.  
  
11. Procediment de pagament  
11.1.Per a formalitzar les adjudicacions, els beneficiaris hauran de fer un primer pagament de 10,00 € per plaça, en concepte de reserva, i trametre a l'IVAJ una còpia del justificant bancari i un exemplar signat del document a què es refereix la base 10.  
11.2 El pagament de la resta de l'import es farà en dos terminis: el primer correspondrà al 30% de l'import total de les places adjudicades ?del qual es restarà la bestreta abonada en concepte de reserva- i el segon, correspondrà al 70% restant. Els justificants corresponents al primer dels pagaments, hauran d'estar a poder de l'IVAJ un mes abans de la data de començament de l'estada, i els corresponents al segon, 15 dies naturals abans d'aqueixa data.  
11.3 En les reserves que es formalitzen amb menys d'un mes d'antelació sobre la data de començament de l'estada, s'enviarà a l'IVAJ, juntament amb l'imprés de reserva, el justificant del pagament del 30% de l'import de les places adjudicades, i el segon pagament del 70% restant, 15 dies naturals abans d'aquesta data.  
11.4 Tots els justificants de pagament hauran d'indicar el número de reserva, el nom del beneficiari, el nom de la instal·lació, el nombre de places reservades i les dates de l'estada.  
11.5.Transcorregut un termini de sis mesos sense que se n'haguera efectuat el pagament, s'exigiran els deutes pendents mitjançant el procediment administratiu de constrenyiment.  
  
12. Aportació de documentació  
12.1 Dins dels 10 dies hàbils a partir de l'endemà de la publicació o notificació de l'adjudicació de les places, els beneficiaris hauràn d- aportar:  
a) Resguard de l'ingrés de 10,00 € per plaça.  
b) Imprés de la reserva, amb la liquidació dels pagaments a efectuar i els terminis establits, signada per la persona representant.  
c) Acreditació de la persona que subscriu la sol·licitud com a representant, la qual podrà autoritzar la consulta de les seues dades d'identitat, mitjançant el sistema de verificació i consulta de dades d'identitat, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic. Qui no atorgue aquesta autorització haurà d'aportar còpia confrontada del DNI.   
12.2 Fins a un mes abans del començament de l'estada:  
a) Relació dels integrants de l'equip d'animació.   
b) Resguard del 30% de l'import total de les places adjudicades, del qual es restarà la bestreta abonada en concepte de reserva.  
12.3 Fins a quinze dies naturals abans del començament de l'estada:  
a) Relació dels participants.  
b) Resguard del 70% de l'import total de les places adjudicades.  
12.4. L'efectivitat de la resolució d'adjudicació de places quedarà condicionada al compliment d'allò que expressa l'apartat anterior. Si en els terminis indicats no es rebera a l'IVAJ la documentació requerida en l'apartat 12.1 i 12.2, es dictarà l'oportuna resolució, en la qual es declararà l'incompliment d'aquestes obligacions per part dels beneficiaris, i no originarà cap dret a la devolució de les quanties ja abonades. Aquestes places es podran adjudicar a altre/s interessat/s.  
  
  
13. Tarifes i preus  
13.1. Tarifa general: dirigida als beneficiaris indicats en la base 3 d'aquesta convocatòria.  
13.2. Tarifa especial: dirigida a ajuntaments, associacions juvenils, i també a altres associacions legalment constituïdes, que organitzen activitats d'oci educatiu sense afany de lucre.  
13.3. Els preus de les diferents tarifes s'indiquen en l'annex VIII.  
  
13.4. Els serveis extres prestats durant l'activitat es facturaran per separat i s'hauran d'abonar en la instal·lació corresponent.  
S'entenen per serveis extres els prestats a persones no incloses en les places adjudicades, o els serveis de dinar o sopar no inclosos en els dies de durada del torn, de conformitat amb el que disposa la base 3 del present annex, i també altres serveis complementaris, com ara l'ús de sales o d'altres.  
  
14. Renúncies i terminis  
14.1. Renúncies  
a) La renúncia de places no implicarà la devolució de la quota abonada, excepte en els casos que preveu la base 16.3.  
b) La renúncia total o parcial de places es farà sempre per escrit i s'utilitzarà el model de renúncia de places (annex VI).  
c) En la renúncia s'haurà d'indicar clarament el número de reserva, el nom del beneficiari, el nom i el càrrec del representant i un correu electrònic, el nom de la instal·lació i el període reservat, així com el nombre de places a les quals es renuncia.  
14.2. Terminis  
14.2.1 Si la renúncia es presenta abans de l- acabament del termini de formalització de la reserva, no s'hi aplicarà cap penalització.  
14.2.2 Si la renúncia es presenta una vegada finalitzat el termini de formalització de la reserva, però fins a un mes natural abans del començament de l'estada, hi haurà una penalització de 10,00 € per plaça.  
14.2.3 Si la renúncia es presenta en un termini comprés entre un mes i 15 dies naturals abans del començament de l'estada, la penalització serà del 30% de l'import de la plaça.  
14.2.4 Si la renúncia es presenta amb menys de 15 dies naturals abans del començament de l'estada, la penalització serà del 100% de l'import de la plaça.  
La no comunicació de la renúncia implicarà la penalització del 100% de l'import abonat fins al moment.  
  
15. Sol·licitud de devolució de pagaments  
15.1. La sol·licitud de devolució de pagaments es farà sempre per escrit, s'utilitzarà el model de sol·licitud de devolució de quota (annex VII) i es presentarà a través del registre establit en la base 6.2 d'aquesta resolució. En aquesta sol·licitud s'haurà d'indicar clarament el número de reserva, el nom del beneficiari, el nom i el càrrec del representant, un correu electrònic, el nom de la instal·lació i el període reservat, així com el nombre de places a les quals es renuncia i per les quals es sol·licita la devolució, i els motius al·legats. A la sol·licitud s'incorporaran, a més, els justificants que acrediten els motius al·legats, les dades bancàries i els justificants de pagament.  
15.2. L'IVAJ procedirà a la devolució de l'import que corresponga quan, per causa sobrevinguda posterior a la formalització de l'adjudicació i no imputable a la persona interessada, no tinga lloc l'estada o no s'utilitze el servei i s'acredite mitjançant document fefaent. A aquest efecte, es consideraran causes no imputables a la persona interessada els supòsits següents:  
a) Malaltia que li impedisca l'assistència a la instal·lació, degudament justificada mitjançant un certificat mèdic oficial, emplenat i signat, o un informe hospitalari.  
b) Malaltia o mort d'un familiar fins al segon grau de consanguinitat o afinitat, degudament justificada mitjançant un certificat mèdic oficial emplenat i signat.  
c) Suspensió del programa d'Oferta Concertada per part de l'IVAJ.  
  
d) Altres causes de força major, degudament justificades. A l'efecte de la present convocatòria i pel que fa a possibles devolucions, no es considerarà causa de força major el fet que no es complisquen les previsions d'ocupació efectuades pels beneficiaris.  
  
15.3. En qualsevol cas, les causes que apareixen en els supòsits anteriors s'hauran de referir únicament i exclusivament als participants relacionats en els annexos IV i V. Posat cas que aquestes llistes no s'hagueren entregat a l'IVAJ, no es tindran en compte els motius exposats per a la sol·licitud de devolució de quotes.  
  
16. Possibilitat de variació del programa de l'Oferta Concertada  
16.1. L'IVAJ es reserva el dret de modificar el programa de l'Oferta Concertada i d'adaptar-lo a la demanda o a l'interés públic.  
16.2. A més, es podran incorporar nous períodes, així com suspendre'n alguns, si circumstàncies de qualsevol tipus impedeixen el normal desenvolupament de les estades.  
16.3. En cas de modificació o de suspensió d'alguna de les estades previstes quan s'haguera produït l'adjudicació de places, s'oferirà als beneficiaris afectats, la possibilitat d'accedir a una altra instal·lació de característiques semblants o la devolució de les quantitats ingressades a compte. Aquesta modificació es comunicarà mitjançant un anunci publicat en els taulers de les seus de l'IVAJ: a Alacant, rambla de Méndez Núñez 41, 03028-Alacant; a Castelló, carrer dels Orfebres Santalínea 2, 12439-Castelló de la Plana, i a València, carrer de l'Hospital 11, 46855-València. També es publicarà en el web de l'IVAJ www.ivaj.gva.es.  
16.4. L'IVAJ dictarà totes les instruccions que siguen necessàries per al desenvolupament de la present resolució.  
  
17. Acceptació de les bases  
La participació en la present convocatòria implica l'acceptació de les bases que la regulen.  
  
  
ANNEX II  
Bases de la convocatòria del programa d'Oferta Concertada,  
 Viu l'Hivern per a 2019 i 2020  
  
1. Objecte de la convocatòria.  
L'Institut Valencià de la Joventut ofereix l'ús de les instal·lacions juvenils, en el programa d'Oferta Concertada, modalitat Viu l'Hivern, en els períodes següents :  
a) del 8 d'abril al 31 de maig de 2019, i   
b) del 9 de setembre de 2019 al 31 de maig de 2020.  
  
2. Serveis que s'ofereixen  
2.1. En les instal·lacions tipus alberg els serveis que s'ofereixen són els següents:  
a) Allotjament en habitacions compartides, amb llençols  
b) Parament de menjador col·lectiu  
c) Servei d'alimentació en pensió completa  
2.2. En les instal·lacions tipus campament els serveis que es poden oferir són els següents:  
a) Allotjament en cabanes, refugi o tenda pròpia  
b) Parament de menjador col·lectiu, quan hi haja servei d'alimentació.   
c) Servei d'alimentació en pensió completa en els períodes que s'indiquen en l'annex IX.  
  
3. Beneficiaris  
3.1. Podran sol·licitar l'ús de les instal·lacions objecte de la present convocatòria les associacions juvenils, els grups escolars de Primària, Secundària, Batxillerat, cicles formatius, universitats, ajuntaments, clubs esportius i altres entitats públiques o privades, i també els grups de joves que organitzen activitats d'oci educatiu.  
3.2. El nombre de places sol·licitades no podrà ser inferior a 15.  
3.3. Els participants, exclosos els monitors, tindran edats compreses entre els 7 i els 30 anys al començament de l'estada. En el cas de grups amb persones amb diversitat funcional, el límit d'edat es podrà incrementar fins als 35 anys.  
3.4. Cap participant no podrà romandre més de 15 nits de forma continuada en la mateixa instal·lació.  
  
4. Obligacions dels beneficiaris  
4.1. Complir els requisits que exigeix la normativa vigent en matèria de campaments, albergs i activitats juvenils, i també, si escau, les normes de règim intern de les instal·lacions.  
4.2. Constituir els equips d'animació amb el temps suficient perquè puguen elaborar el programa d'activitats que duran a terme durant l'estada en la instal·lació.  
4.3. Comptar amb una persona responsable adequada a les necessitats i a les característiques de cada grup. La persona responsable romandrà en la instal·lació al llarg de tots els dies de durada de l'estada del grup i serà major d'edat.  
4.4. Complir els requisits de la normativa d'activitats juvenils i, en particular el Decret 86/2015, de 5 de juny, del Consell, quant a la composició dels equips d'animació, assenyalats en els articles del 23 al 27.  
  
4.5. Per cada 12 participants o fracció, haurà d'haver-hi, com a mínim, una persona en possessió del certificat de Monitor/a de Temps Lliure Infantil i Juvenil, o d'alguna de les titulacions, certificats o diplomes equivalents que s'indiquen en l'annex II del Decret 86/2015.  
  
4.6. La relació de l'equip d'animació s'haurà d'enviar a l'IVAJ, en el model de l'annex V, almenys deu dies naturals abans del començament de l'estada, detallant el nom, els cognoms i el tipus de certificat d'animador/a o de monitor/a que siga procedent.  
4.7. La relació dels participants es trametrà a l'IVAJ, en el model de l'annex IV, almenys 5 dies naturals abans del començament de l'estada, tot detallant-ne el nom, els cognoms i l'edat.  
4.8. L'IVAJ podrà, en qualsevol moment, requerir tant la documentació econòmica relativa a l'estada com també la que acredite les titulacions de l'equip d'animació, i el programa que es durà a terme en la instal·lació.  
4.9. Quan el beneficiari siga un centre escolar i assistisca amb el seu professorat, no seran d'obligat compliment les bases 4.4 i 4.5, pel que fa a la titulació exigida per a qui dirigisca el grup i els monitors.  
4.10. Per a aconseguir la integració juvenil, que és un dels objectius d'aquest programa, es facilitarà que els grups puguen compartir una mateixa instal·lació, tenint en compte que el total de grups amb diversitat funcional no podrà ocupar de forma simultània més del 30% de les places d'una mateixa instal·lació. Si això succeeix, no se'ls podrà adjudicar l'estada en la instal·lació. Així doncs, aquesta circumstància haurà de constar en la sol·licitud, per la qual cosa s'haurà de marcar la casella ?grup amb diversitat funcional?.  
4.11. Efectuar el pagament dels serveis contractats d'acord amb el procediment i els terminis que indica la base 11 del present annex.  
4.12. Disposar d'una fitxa mèdica de cada participant, emplenada i signada.   
4.13. Abonar els danys i els desperfectes que produïsquen en la instal·lació, d'acord amb la legislació vigent.  
4.14. Estendre acta, juntament amb la gerència de la instal·lació, dels serveis prestats, així com del nombre i serveis extra proporcionats als assistents en la instal·lació.  
4.15. Fer constar en el material de difusió que es realitze amb motiu de l'estada, tant en suport digital com en qualsevol altre, la col·laboració de l'IVAJ mitjançant la inserció del logo.  
4.16. L'incompliment de les obligacions anteriors, abans o durant l'estada, podrà donar lloc a la no realització i, fins i tot, a la seua suspensió en cas d'estar ja en marxa.  
4.17. L'IVAJ no es fa responsable dels actes ni de les omissions dels usuaris en la instal·lació.  
  
5. Períodes oferits  
5.1. En l'annex IX s'indiquen les dates concretes dels períodes que s'ofereixen.   
5.2. Les estades podran ser de:  
a) Caps de setmana. Són estades de divendres a diumenge. Els torns començaran la vesprada del primer dia indicat i acabaran la vesprada de l'últim. El primer servei d'alimentació, si escau, serà el sopar del dia d'incorporació, i l'últim, el dinar del dia d'eixida.  
b) Períodes extraordinaris. Són períodes referits a ponts i a les vacances de Pasqua i de Nadal. Seran els descrits en l'annex IX. El primer servei d'alimentació, si escau, serà el sopar del dia d'incorporació, i l'últim, el dinar del dia d'eixida. Tindran una durada entre 3 i 5 nits.  
  
c) Dies. La resta de l'any, fora dels períodes anteriorment descrits. Tindran una durada entre 1 i 15 nits.  
  
6. Sol·licituds  
6.1. Les sol·licituds es formalitzaran en imprés normalitzat: l'annex III, sol·licitud del programa Oferta Concertada  
6.2. Les sol·licituds es presentaran en el Registre Electrònic de l'IVAJ, a partir de l'endemà de la publicació de la present resolució en el DOGV:  
Oferta Concertada VIU L'HIVERN:  
http://www.gva.es/es/inicio/procedimientos'id\_proc=19607&version=amp  
6.3. Una mateixa entitat només podrà presentar una sol·licitud, en el període assenyalat en la base 1 a), i fins a tres en el període indicat en la base 1 b).  
En el cas de presentar més sol·licituds de les indicades, es considerarà vàlida l'última, en el cas del període de la base 1.a) i les tres últimes en el cas del període de la base 1.b).  
6.4. En el nombre de places sol·licitades s'inclouran les corresponents als membres de l'equip d'animació.  
  
7. Esmena  
En els impresos de sol·licitud s'hauran d'emplenar tots els apartats. Quan les sol·licituds presentades no estiguen degudament emplenades, es requerirà les persones interessades perquè, en el termini de 10 dies a partir del moment de la notificació, esmenen o completen la documentació corresponent. En cas contrari, es considerarà que han desistit de la seua sol·licitud, prèvia resolució que es dictarà en els termes que preveu l'article 21 de la Llei 39/2015 d'1 d'octubre, del Procediment Administratiu Comú de les Administracions Públiques.  
  
8. Termini de presentació de sol·licituds  
Es podran presentar sol·licituds a partir de l'endemà al de la publicació de la present resolució en el Diari Oficial de la Generalitat Valenciana i fins a un mes abans del començament de cada estada.  
  
9. Adjudicació i reserva de places  
9.1. Les reserves s'adjudicaran per ordre d'entrada en el registre electrònic indicat en la base 6.2.  
9.2. Es tramitaran exclusivament a través de la seu electrònica.  
  
10. Publicació i formalització de les adjudicacions  
10.1. La resolució del director general de l'IVAJ, amb l'adjudicació de places, es farà a través de notificació electrònica als efectes que preveu l'article 45 de la Llei 39/2015.  
10.2. Les entitats adjudicatàries hauran de formalitzar la reserva en un termini de 10 dies naturals a partir de l'endemà de la publicació de l'adjudicació.  
  
11. Procediment de pagament  
11.1. Per a formalitzar les adjudicacions, els beneficiaris hauran de fer un primer pagament en concepte de reserva, en el termini de 10 dies naturals, i trametre a l'IVAJ una còpia del justificant bancari i un exemplar signat del document a què es refereix la base 10.  
- En el cas d'estades en albergs, de 10,00 € per plaça.  
- En el cas d'estades en campaments, d'1,50 € per plaça i dia.  
11.2. El pagament de la resta de l'import es farà almenys 15 dies naturals abans de la data de començament de l'activitat i, en tot cas, abans de l'inici de l'estada.  
11.3. Tots els justificants de pagament hauran d'indicar el número de reserva, el nom del beneficiari, el nom de la instal·lació, el nombre de places reservades i les dates de l'estada.  
11.4. Finalitzada l'estada, els beneficiaris hauran d'abonar la diferència, si n'hi haguera, d'acord amb l'acta de prestació de serveis i de liquidació, i també els danys i els desperfectes que s'hi hagueren pogut ocasionar. L'entitat estarà obligada a liquidar la diferència abans de finalitzar l'estada o en el termini màxim de 30 dies.  
11.5. Transcorregut un termini de sis mesos sense que se n'haguera efectuat el pagament, s'exigiran els deutes pendents mitjançant el procediment administratiu de constrenyiment.  
  
12. Aportació de documentació  
12.1. Dins dels 10 dies naturals a partir de l'endemà de la notificació de l'adjudicació de les places, els beneficiaris hauran d'aportar:  
  
a) Resguard de l'ingrés en concepte de reserva.  
b) Imprés de la reserva, amb la liquidació dels pagaments a efectuar i els terminis establits, signada per la persona representant.  
c) Acreditació de la persona que subscriu la sol·licitud com a representant, la qual podrà autoritzar la consulta de les seues dades d'identitat, mitjançant el sistema de verificació i consulta de dades d'identitat, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic. Qui no atorgue aquesta autorització haurà d'aportar còpia confrontada del DNI.  
12.2. Fins a 15 dies naturals abans del començament de l'estada:  
a) Resguard del pagament de la totalitat de la reserva.  
b) Relació dels integrants de l'equip d'animació.  
c) Relació dels participants.  
12.3. L'efectivitat de la resolució d'adjudicació de places quedarà condicionada al compliment d'allò que expressa l'apartat anterior. Si en els terminis indicats no es rebera a l'IVAJ la documentació requerida en els apartats 12.1 i 12.2, es dictarà l'oportuna resolució, en la qual es declararà l'incompliment d'aquestes obligacions per part dels beneficiaris, i no originarà cap dret a la devolució de les quanties ja abonades. Aquestes places es podran adjudicar a altre/s interessat/s.  
  
  
13. Tarifes i preus  
13.1. Tarifa general: dirigida als beneficiaris indicats en la base 3 d'aquesta convocatòria.  
13.2. Tarifa especial: dirigida a ajuntaments, associacions juvenils, així com a altres associacions legalment constituïdes, que organitzen activitats d'oci educatiu sense afany de lucre.  
13.3. Els preus de les diferents tarifes s'indiquen en l'annex VIII.  
  
13.4. Els serveis extres prestats durant l'activitat es facturaran per separat i s'hauran d'abonar en la instal·lació corresponent.  
S'entenen per serveis extres els prestats a persones no incloses en les places adjudicades, o els serveis de dinar o sopar no inclosos en els dies de durada del torn, de conformitat amb el que disposa la base 3 del present annex, així com altres serveis complementaris, com ara l'ús de sales o d'altres.  
  
14. Renúncies i terminis  
14.1. Renúncies  
a) La renúncia de places no implicarà la devolució de la quota abonada, excepte en els casos que preveu en la base 16.3.  
b) La renúncia total o parcial de places es farà sempre per escrit, i s'utilitzarà el model de renúncia de places, annex VI.  
c) En la renúncia s'haurà d'indicar clarament el número de reserva, el nom del beneficiari, el nom i el càrrec del representant i un correu electrònic, el nom de la instal·lació i el període reservat, així com el nombre de places a les quals es renuncia.  
14.2. Terminis  
a) En campaments:   
- Si la renúncia es presenta amb més de dos mesos d'antelació, la penalització serà d- 1,00 € per persona i dia.  
- Si la renúncia es presenta fins a un mes d'antelació, la penalització serà d- 1,50 € per persona i dia.  
b) En albergs:   
- Si la renúncia es presenta amb més de dos mesos d'antelació, la penalització serà de 6,00 € per persona.  
- Si la renúncia es presenta fins a un mes d'antelació, la penalització serà de 10,00 € per persona.  
Si la renúncia es presenta abans de finalitzar el termini de formalització de la reserva, no s'aplicarà cap penalització.  
La no comunicació de la renúncia implicarà la penalització del 100% de l'import abonat fins al moment.  
  
15. Sol·licitud de devolució de pagaments  
15.1. La sol·licitud de devolució de pagaments es farà sempre per escrit, s'utilitzarà el model de sol·licitud de devolució d'ingressos (annex VII) i es presentarà a través del registre establit en la base 6.2 d'aquesta resolució. En aquesta sol·licitud s'haurà d'indicar clarament el número de reserva, el nom del beneficiari, el nom i càrrec del representant, un correu electrònic, el nom de la instal·lació i el període reservat, així com el nombre de places a les quals es renuncia i per les quals sol·licita la devolució, i els motius al·legats. A la sol·licitud s'incorporaran, a més, els justificants que acrediten els motius al·legats, les dades bancàries i els justificants de pagament.  
15.2. L'IVAJ procedirà a la devolució de l'import que corresponga quan, per causa sobrevinguda posterior a la formalització de l'adjudicació i no imputable a la persona interessada, no tinga lloc l'estada o no s'utilitze el servei i s'acredite mitjançant document fefaent. A aquest efecte, es consideraran causes no imputables a la persona interessada els supòsits següents:  
a) Malaltia que li impedisca l'assistència a la instal·lació, degudament justificada mitjançant un certificat mèdic oficial, emplenat i signat, o un informe hospitalari.  
b) Malaltia o mort d'un familiar fins al segon grau de consanguinitat o afinitat, degudament justificada mitjançant un certificat mèdic oficial emplenat i signat.  
c) Suspensió del programa d'Oferta Concertada per part de l'IVAJ.  
  
d) Altres causes de força major, degudament justificades. A l'efecte de la present convocatòria i pel que fa a possibles devolucions, no es considerarà causa de força major el fet que no es complisquen les previsions d'ocupació efectuades pels beneficiaris.  
  
15.3. En qualsevol cas, les causes que apareixen en els supòsits anteriors s'hauran de referir única i exclusivament als participants relacionats en els annexos IV i V. Posat cas que aquestes llistes no s'hagueren entregat a l'IVAJ, no es tindran en compte els motius exposats per a la sol·licitud de devolució de quotes.  
  
16. Possibilitat de variació del programa d'Oferta Concertada  
16.1. L'IVAJ es reserva el dret de modificar el programa d'Oferta Concertada i d'adaptar-lo a la demanda o a l'interés públic.  
16.2. A més, es podran incorporar nous períodes, així com suspendre'n alguns, si circumstàncies de qualsevol tipus impedeixen el normal desenvolupament de les estades.  
16.3. En cas de modificació o de suspensió d'alguna de les estades previstes quan s'haguera produït l'adjudicació de places, s'oferirà als beneficiaris afectats la possibilitat d'accedir a una altra instal·lació de característiques semblants o la devolució de les quantitats ingressades a compte. Aquesta modificació es comunicarà mitjançant un anunci publicat en els taulers de les seus de l'IVAJ: a Alacant, rambla Méndez Núñez 41, 03064-Alacant; a Castelló, carrer Orfebres Santalínea 2, 12002-Castelló de la Plana, i a València carrer de l- Hospital 11, 46024-València. També es publicarà en el web de l'IVAJ www.ivaj.gva.es.  
  
16.4. L'IVAJ dictarà totes les instruccions que siguen necessàries per al desenvolupament de la present resolució.  
  
17. Acceptació de les bases  
La participació en la present convocatòria implica l'acceptació de les bases que la regulen.